Friidrett under Paralympiske sommerleker 2020

Friidrett under Paralympiske sommerleker 2020 blir arrangert på Japan National Stadium i Tokyo fra 24. august til 5. september 2021. Det blir konkurrert i til sammen 167 øvelser, og 1100 utøvere deltar. Friidrett er lekenes største idrett, både målt i antall øvelser og antall utøvere.

Klassifisering og øvelser 
Utøverne deles inn i klasser basert på type og grad av funksjonshemming. Dette gjør at utøverne konkurrerer mot andre utøvere med tilsvarende funksjonshemming. 

Klassifiseringen i parafriidrett er som følger:
11–13: Blinde (11) og synshemmede (12, 13) utøvere
20: Utøvere med intellektuell funksjonshemming
31–38: Utøver med cerebral parese eller andre koordineringsvansker; 31-34 for rullestolbrukere og 35-38 for gående utøvere
40-41: Les Autres (andre), inkludert kortvokste
42–47: Utøvere med amputasjoner
51–58: Utøvere med ryggmargsskade
61-64: Utøvere med proteser i beina

Foran klassenummeret settes T (track) for baneøvelser og F (field) for tekniske øvelser. Høydehopp og lengdehopp er normalt tekniske øvelser innen friidrett, men i denne sammenhengen regnes de som baneøvelser (T). 

Synshemmede i klasse 11 løper med maske foran øynene, og bruker ledsager, mens klasse 12 kan bruke ledsager, og klasse 13 bruker ikke ledsager.

Øvelser 

Koder:
ID : Intellektuell funksjonshemming
RG : Les Autres (andre), inkludert kortvokste
 ● : Øvelse i denne klassen
 >> : Utøvere i denne klassen kan konkurrere i klassen over, f.eks kan utøvere i klassen T33 konkurrere i klassen T34, og både T35- og T36-utøvere kan delta i klassen T37.

Referanser

Eksterne lenker 
 Olympics.com - Athletics - Paralympic Schedule & Results 

Friidrett i 2021
Friidrett i Japan